Diari Oficial de la Generalitat Valenciana


Sumari del DOGV 5025, del 10-06-2005 (2005/6045)

Informació pública de les bases específiques per a la provisió d'una plaça de peó corresponent a l'oferta pública d'ocupació de 2005.
-------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6045


Data del document
:   04-05-2005

Organisme emissor
:   Ajuntament de Castelló de Rugat

Tipus de document
:   Convocatòria

Descriptors 

:   * Castelló de Rugat
    * peó
    * concurs administratiu
    * administració local

Informació pública de les bases específiques per a la provisió d'una plaça de peó corresponent a l'oferta pública d'ocupació de 2005. [2005/F6045]
  
Peó de serveis generals. Laboral. Parcs i Àrea d'Aportació.
  
Base primera
  
Objecte. L'objecte d'aquesta convocatòria és la provisió, pel procediment de concurs oposició, d'una plaça vacant en la plantilla d'aquest ajuntament, de naturalesa laboral, pertanyent a la categoria de peó, homologat al grup E, nivell 10, de funcionaris d'aquest ajuntament.
  
Les funcions del lloc de treball són:
  
- Manteniment i vigilància de l'Àrea d'Aportació Municipal.
  
- Manteniment i conservació del Parc Natural Municipal de l'Ermita i els altres parcs municipals..
  
- Manteniment, conservació i tractament d'arbres i plantes als jardins públics.
  
- Treballs de neteja viària i dependències municipals.
  
A més d'aquestes comeses específiques, que en cap cas tenen el caràcter d'úniques i exclusives, tindrà l'obligació de realitzar qualsevol altre tipus de treball dotat amb el mateix nivell retributiu que podrà ser ordenat discrecionalment per l'ajuntament segons les necessitats dels serveis i de les variacions, modificacions i supressions d'aquest. En tals supòsits serà destinat a altres funcions de nivell retributiu equivalent, de forma que, en definitiva, la seua jornada laboral i el període de vacances, estiga en igualtat de condicions amb els altres treballadors d'idèntic nivell.
  
Base segona
  
Requisits. Per a poder participar en les proves, els aspirants hauran de reunir el dia en què finalitze el termini d'admissió de sol·licituds, els requisits següents:
  
- Tindre la nacionalitat espanyola.
  
- Tindre complits 18 anys.
  
- Estar en possessió del permís de conducció de la classe B.
  
- Estar en possessió del certificat d'escolaritat o equivalent.
  
- Estar en possessió del certificat de Coneixements Orals expedit per la Junta Qualificadora de Coneixements del Valencià.
  
- Estar en possessió del carnet de manipulador de plaguicides, o estar inscrit per a realitzar-lo. En este últim cas, s'haurà d'acreditar mitjançant la instància de sol·licitud al curs.
  
Base tercera
  
Presentació d'instàncies i documentació annexa.
  
Les instàncies per a sol·licitar prendre part en l'oposició es dirigiran a l'alcalde president de l'ajuntament, i s'han de presentar al Registre General o en la forma prevista en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. El termini de presentació és de 20 dies hàbils, a partir del següent de la publicació de l'extracte d'esta convocatòria en el Boletín Oficial del Estado. En les instàncies els aspirants hauran de manifestar que complixen tots els requisits exigits.
  
A les instàncies s'adjuntarà:
  
a) Justificant d'haver ingressat en la Caixa Municipal els drets d'examen, que es fixen en 18 euros (díhuit). Els esmentats drets d'examen només seran tornats als que no siguen admesos al procediment selectiu, per falta d'algun dels requisits exigits per a prendre part en este.
  
Base quarta
  
a) Fase de concurs.
  
Abans de realitzar-se la fase d'oposició, el tribunal procedirà a la valoració dels mèrits presentats pels aspirants d'acord amb el barem següent:
  
- Titulació acadèmica superior (com a màxim en un grau) al certificat d'escolaritat : 1 punt.
  
- Experiència laboral acreditada en alguna o algunes de les feines que s'inclouen com a funcions pròpies del lloc de treball relacionades en la base primera: 0,3 punts per mes treballat, amb un màxim de 3 punts.
  
- Cursos en jardineria i viverisme, 1 punt per curs. Màxim 2 punts.
  
- Experiència o cursos relacionats amb el medi ambient i amb la recollida i el reciclatge de residus sòlids. Màxim 2 punts.
  
- Altres mèrits, a judici del tribunal, fins a un màxim de 2 punts.
  
b) Fase d'oposició
  
Constarà dels següents exercicis:
  
Primer exercici:
  
Este exercici serà obligatori i eliminatori.
  
Consistirà en una prova escrita, tipus test, amb respostes alternatives de coneixements generals sobre els temes que es proposen a continuació.
  
Temes:
  
- La Constitució espanyola de 1978.
  
- L'Estatut d'Autonomia de la Comunitat Valenciana.
  
- El municipi: organització i funcionament del municipi de Castelló de Rugat.
  
- La comarca de la Vall d'Albaida.
  
- Cultura i història del País Valencià i de Castelló de Rugat.
  
Es puntuarà de 0 a 10 punts i caldrà obtindre un 5 com a mínim.
  
Segon exercici:
  
Obligatori i eliminatori.
  
Consistirà a realitzar proves pràctiques determinades pel tribunal i relacionades amb la plaça objecte de la convocatòria:
  
- Esporga d'arbres i arbustos.
  
- Preparació de mescles i tractament de plagues i malalties.
  
- Selecció de residus sòlids.
  
- Manteniment de reg.
  
- Altres a petició del tribunal.
  
La puntuació serà de 0 a 10 punts i caldrà obtindre com a mínim 5 punts.
  
Tercer exercici:
  
Consistirà en una entrevista amb el tribunal en la qual es valoraran els coneixements generals, el coneixement del funcionament de l'Ajuntament de Castelló de Rugat i la capacitat de l'opositor.
  
La puntuació serà de 0 a 5 punts.
  
El resultat total del procés s'obtindrà de la suma de la puntuació de totes les proves que l'aspirant haurà de realitzar.
  
Base cinquena
  
Composició del tribunal:
  
Presidenta: la regidora delegada de Personal i Administració.
  
Vocals: el regidor delegat de Medi Ambient.
  
Un representant dels treballadors de l'ajuntament.
  
Un representant de la Generalitat Valenciana.
  
Un assessor tècnic agrícola designat per l'alcalde.
  
Secretari: el de la corporació o persona en qui delegue.
  
S'exposen públicament les bases mitjançant la publicació en el Butlletí Oficial de la Província de València i en el Diari Oficial de la Generalitat Valenciana, i l'extracte de l'acord aprovatori en el Boletín Oficial del Estado.